Livel dël mar

Ël livel dël mar a smon l'autëssa dla surfassa terestr a rispet ëd cola media dël mar. A peul esse dovrà tanme zero autimétrich për le mzure d'autimetrìa an sle mape e ant l'aviassion.

A sconda dl'arferiment, as peul fé distinsion antra ël livel dël mar relativ (s'as consìdera n'autëssa dël mar mzurà dal fondal marin o da 'n punt fiss an sla tera) e ël livel dël mar assolut (s'as consìdera n'autëssa dël mar mzurà dal sènter ëd massa dla Tèra).

L'autëssa dël livel dël mar a peul subì dle variassion col passé dël temp, an particolar causà da le variassion ëd temperatura dl'atmosfera terestr. N'aument dël livel dij mar a l'é lijà a l'espansion térmica dj'océan, a la fusion dle calòte glasiaj e a la variassion ëd salinità dovùa a l'imission ëd gran quantità d'eva dossa dai fium. A smìa confermà che cost cambiament climàtich a sìo causà da l'efet sèra për assion ëd l'òm.

Categorìa:Geografìa